cyanic-selkie/wikianc huggingface dataset:
Μεριέμ Ουζερλί
Προσωπική ζωή
Είχε σχέση με τον Τζαν Ατές αλλά χώρισαν το καλοκαίρι του 2013, όταν εκείνη ήταν έγκυος επειδή ο Ατές δεν επιθυμούσε παιδιά. Στις 10 Φεβρουαρίου 2014, η Ουζερλί έφερε στον κόσμο την κόρη τους, Λάρα Ουζερλί. Το 2021 γεννήθηκε η δεύτερη κόρη της, Λίλη, που απέκτησε με τον νυν σύντροφό της.
Φίλιππος Α΄ της Καστίλης
Οικογένεια
Με την σύζυγο του Ιωάννα των Τραστάμαρα βασίλισσα της Καστίλης, κόρη τού Φραδινάνδου Β΄ της Αραγωνίας, παιδιά του ήταν :
Βιβλιογραφία
Κατηγορία:Βασιλείς της Καστίλης Κατηγορία:Οίκος των Αψβούργων
Ναρεντίνοι
Οι Ναρεντίνοι ήταν Νότιοι Σλάβοι που κατέλαβαν μια περιοχή στην νότια Δαλματία δημιουργώντας ένα κράτος γύρω από τον ποταμό Νερέτβα (9ος - 10ος αιώνας μ.Χ.), έγιναν οι πιο διάσημοι πειρατές στην Αδριατική Θάλασσα. Οι Βενετσιάνικες πηγές τους αποκαλούσαν "Ναρεντανούς" και οι Ελληνικές "Παγανούς", ήταν η μόνη Σλαβική φυλή που είχε παραμείνει παγανιστική όταν σε όλες τις υπόλοιπες γειτονικές είχε ολοκληρωθεί ο Εκχριστιανισμός τους. Οι Ναρεντίνοι ήταν οι βιαιότεροι εχθροί με την Δημοκρατία της Βενετίας, λεηλάτησαν πολλούς Βενετούς εμπόρους, έκαναν πολλές επιδρομές και στην ίδια την Βενετία φέρνοντας σε απελπισία ακόμα και τον ίδιο τον Δόγη. Έκλεισαν προσωρινά ειρήνη αλλά σύντομα την έσπασαν και επανήλθαν στην σκληρή πειρατεία. Η δράση τους ολοκληρώθηκε μετά την οριστική ήττα τους από τον Δόγη Πιέτρο Β΄ Ορσεόλο, η παρουσία τους δεν υπάρχει από τον 11ο αιώνα στις ιστορικές πηγές. Σε ανάμνηση της νίκης απέναντι στον πιο επικίνδυνο εχθρό καθιερώθηκε από τότε στην Βενετία η ετήσια εορτή της Αναλήψεως με την οποία γινόταν ο γάμος του Δόγη με την θάλασσα. Ο όρος "Ναρεντίνοι" ήταν ένα Δημωνύμιο που προσδιοριζόταν από την ευρύτερη περιοχή του ποταμού Νερέτβα στην οποία εγκαταστάθηκαν. Οι ορολογίες "Ναρεντίνοι", "Παγανοί" και "Παγανία" καταγράφονται σε δύο σύγχρονες πηγές, στην επιστολή Προς τον ίδιον υιόν Ρωμανόν του Βυζαντινού αυτοκράτορα Κωνσταντίνου του Πορφυρογέννητου τον 10ο αιώνα και στον Βενετό χρονικογράφο Ιωάννη τον Διάκονο τον 11ο αιώνα. Στην Προς τον ίδιον υιόν Ρωμανόν οι Έλληνες τους ονόμαζαν "Παγανοί" και την χώρα τους "Παγανία", οι Λατίνοι αντίστοιχα "Αρεντανοί" και την χώρα τους "Αρέντα". Ο Βενετός Ιωάννης ο Διάκονος τους καταγράφει αντίστοιχα "Ναρεντανοί" είτε ως "Πρίγκηπες Ναρεντανούς" είτε ως "Ναρεντανούς Σλάβους".
Η επέκταση των Αράβων
Οι Σκλαβήνοι κατέλαβαν τον 6ο αιώνα μ.Χ. τα Βαλκάνια. Οι Άβαροι και οι Σλάβοι επιτέθηκαν και κατέστρεψαν την Ναρώνα (639 μ.Χ.) μια πλούσια Ρωμαϊκή πόλη εκείνη την εποχή. Σε λίγα χρόνια οι Σλαβικές φυλές απέκτησαν τον έλεγχο στην κοιλάδα του ποταμού Νερέτβα. Οι Ναρεντίνοι Σλάβοι οικοδόμησαν μια νέα πόλη στα ερείπεια της Ρωμαϊκής Ναρώνας και την αφιέρωσαν στον παγανιστικό θεό Σβάντεβιτ. Σύμφωνα με τον Έβανς η Ναρεντία έγινε εκείνη την εποχή το μεγαλύτερο κέντρο παγανισμού στα Βαλκάνια όπως η Ρύγκεν στους Σλάβους της Βαλτικής. Οι Σλάβοι επιτέθηκαν από τις Δαλματικές ακτές στην νότια Ιταλία και λεηλάτησαν την Σιπιούς. Η πειρατική δράση των Ναρεντίνων στην Αδριατική έκανε την θάλασσα επικίνδυνη για όλους τους εμπόρους και τους ταξιδιώτες. Οι πρώτες συγκρούσεις ανάμεσα στους Ναρεντίνους και τους Βενετούς ξεκίνησαν πιθανότατα την εποχή που οι Σλάβοι έστειλαν αποστολή στον Δόγη Τζοβάννι Α΄ Παρτετσιπάτσιο για το κλείσιμο συμφωνίας. Ο Σκοκ πιστεύει ότι την ίδια εποχή οι Βενετσιάνοι γνώρισαν για πρώτη φορά τις Δαλματικές ακτές. Ο ιστορικός Πάβελ Γιόζεφ Σαφάρικ (1795–1861) ισχυρίζεται ότι στις αρχές του 9ου αιώνα μ.Χ. η δύναμη τους είχε αυξηθεί τόσο πολύ που ο Τζιοβάννι Α΄ αποφάσισε να τους επιτεθεί και κατόπιν να τους ζητήσει ειρήνη. Η Βενετία ανήκε ωστόσο ακόμα στην Βυζαντινή αυτοκρατορία και είχε ζωτική ανάγκη να συνεχίσει το εμπόριο με την Ανατολή. Το πρώτο μισό του 9ου αιώνα το Βυζάντιο μαστιζόταν από αναταραχές ενώ οι Βούλγαροι και οι Άβαροι προχώρησαν σε σκληρές επιδρομές. Οι Άραβες κατέλαβαν την Κρήτη (825), το Παλέρμο (831), τον Τάραντα (839), κατέστρεψαν το Βενετικό ναυτικό (840) και απέκτησαν την κυριαρχία στην Αδριατική. Την επόμενη χρονιά (841) άρχισαν επιδρομές σε πόλεις της Αδριατικής τόσο στην Ιταλία όπως και στις Δαλματικές ακτές, την Μπούντβα και το Κότορ. Οι Άραβες κατέκτησαν το Μπάρι (842) και κατόπιν έφτασαν στην ίδια την Ρώμη (846). Το Βενετσιάνικο ναυτικό ήταν υποχρεωμένο εκ μέρους των Βυζαντινών να υπερασπιστεί ολόκληρη την Αδριατική από τους Άραβες, σε λίγο έφτασαν και πλοία από την Κωνσταντινούπολη αλλά σε μικρό αριθμό. Οι εχθροπραξίες με τους Άραβες έδωσε την ευκαιρία στους Ναρεντίνους να αναπτύξουν ισχυρή πειρατική δράση όταν ο στόλος των Βενετών βρισκόταν στην Σικελία, χαμήλωσαν τους τόνους με την επιστροφή τους. Την ίδια εποχή ένας αρχηγός των Ναρεντίνων δήλωσε υποταγή στους Βενετούς αλλά οι Σλάβοι ήταν πολύ ασταθείς και σύντομα άρχισαν πάλι την σκληρή πειρατεία. Μια επίθεση (834 - 835) στην οποία οι Ναρεντίνοι λήστεψαν Βενετικά πλοία που ερχόντουσαν από το Μπενεβέντο και σκότωσαν το πλήρωμα τους εξόργισε τους Βενετούς, αποφάσισαν να τους αντιμετωπίσουν δυναμικά.
Εχθροπραξίες με τους Βενετούς
Ο νέος Βυζαντινός αυτοκράτορας Βασίλειος Α΄ ξεκίνησε δυναμικές αλλαγές, για να προστατέψει την αυτοκρατορία του έκλεισε συμμαχίες με τους Βούλγαρους ακόμα και τους μακρινούς Κροάτες. Το Ντούμπροβνικ ζήτησε την βοήθεια του αυτοκράτορα απέναντι στους Σαρακηνούς και ο Βασίλειος Α΄ έστειλε έναν ισχυρό στόλο στην Αδριατική. Ο Βυζαντινός ναύαρχος Νικήτας Ωορυφάς ξεκίνησε επαφές με Σλαβικές φυλές όπως οι Ζαχλουμίοι, οι Τερβουνίοι και οι Καλαμίται, τους προσκάλεσε να αντιμετωπίσουν μαζί τους Σαρακηνούς σε ξηρά και θάλασσα (869). Ο Λουδοβίκος Β΄ της Ιταλίας κάλεσε τις βόρειες Σλαβικές φυλές να συνεργαστούν μαζί του, το δέχτηκαν προς μεγάλη απογοήτευση των Βυζαντινών. Μια φυλή Σλάβων πιθανότατα οι Ναρεντίνοι συνέλαβαν τους απεσταλμένους του πάπα που επέστρεφαν από την Δ΄ Καθολική Σύνοδο της Κωνσταντινούπολης. Ο Βασίλειος Α΄ είδε την πράξη αυτή σαν μια καλή αφορμή να τους επιτεθεί και να τους υποτάξει (871). Οι Ναρεντίνοι δεν συμμετείχαν στο Βυζαντινό εκστρατευτικό σώμα στο Μπάρι, κάτι που έκαναν όλοι οι υπόλοιποι Σλάβοι της Δαλματίας. Οι Κροάτες και οι υπόλοιποι Σλάβοι σύμμαχοι των Βυζαντινών διέσχισαν το Θέμα Λογγοβαρδίας και κατέλαβαν το Μπάρι. Ο Βασίλειος Α΄ επέστρεψε στο Θέμα Δαλματίας και προσάρτησε την εκκλησία της περιοχής στο Οικουμενικό Πατριαρχείο Κωνσταντινουπόλεως. Οι Βυζαντινοί απέτυχαν να πείσουν τους Ναρεντίνους να βαπτιστούν χριστιανοί, κάτι που πέτυχαν με τους υπόλοιπους Σλάβους. Σύμφωνα με τον Έβανς οι Ναρεντίνοι παρέμειναν παγανιστές μέχρι το 873 που ο Ωορυφάς τους έπεισε να ασπαστούν τον χριστιανισμό. Ο Δόγης Όρσο Α΄ Παρτετσιπάτσιο και ο γιος του Τζοβάννι Β΄ Παρτετσιπάτσιο συμμάχησαν και έκλεισαν ειρήνη με τους Κροάτες αλλά με τους Ναρεντίνους εξακολουθούσαν πάντα οι Ενετοί να βρίσκονται σε σύγκρουση.
Σερβική επαρχία
Η Συνθήκη ανάμεσα στους Φράγκους και τους Βενετούς ανανεώθηκε ξανά (880). Ο Δόγης Πιέτρο Α΄ Καντιάνο έστειλε στρατεύματα εναντίον των Ναρεντίνων (887), οι Ναρεντίνοι ηττήθηκαν τον Αύγουστο του 887 στην Μακάρσκα και τα πέντε πλοία τους καταστράφηκαν με τσεκούρια. Με την βοήθεια των γειτόνων τους οι Ναρεντίνοι συνέτριψαν τους Βενετούς και ο Δόγης τους σκοτώθηκε στην μάχη (18 Σεπτεμβρίου 887). Τα Βενετικά Χρονικά δεν αναφέρουν από τότε συγκρούσεις με τους Κροάτες μέχρι το 948, έκλεισαν πιθανότατα ειρήνη και τους πλήρωναν φόρο υποτέλειας. Την εποχή που κυβερνούσε ο βασιλιάς των Σέρβων Πέταρ Γκοϊνίκοβιτς (892-917) η Παγανία είναι ήταν τμήμα του Σερβικού πριγκιπάτου. Ο Πέταρ Γκοϊνίκοβιτς και ο Βυζαντινός διοικητής του Δυρραχίου Λέων Ραβδούχος συναντήθηκαν σε εδάφη των Ναρεντίνων για να οργανώσουν συμμαχία εναντίον των Βουλγάρων. Ο τοπικός διοικητής Μιχαήλ της Ζαχλουμίας που είχε εκδιωχθεί από τον Πέτρο ενημέρωσε τους Βούλγαρους για τις διαπραγματεύσεις. Ο Πέταρ Γκοϊνίκοβιτς ξεγέλασε τους Βούλγαρους (917) και προσάρτησε την Σερβία (924-927) μέχρι την εποχή που ο Τζεέσθλαβος της Σερβίας επέστρεψε αφού τον βοήθησαν οι Βυζαντινοί με την συμμαχία τους. Το κράτος του Τζεέσθλαβου περιείχε και την Παγανία, την δεκαετία του 940 τα νησιά Μπρατς και Χβαρ που ανήκαν στο Κροατικό βασίλειο ενσωματώθηκαν στην Σερβική επαρχία των Ναρεντίνων. Οι Ναρεντίνοι εκμεταλλεύτηκαν τις ταραχές που ξέσπασαν στην Κροατία όταν πέθανε ο Κρέζιμιρ Α΄ της Κροατίας (945) και κατέλαβαν τα νησιά Βις και Λάστοβο. Ο Δόγης Πιέτρο Γ΄ Καντιάνο έστειλε 33 πολεμικές γαλέρες Ναρεντίνων (948) αλλά ηττήθηκε. Οι Βενετοί ήταν υποχρεωμένοι να πληρώσουν φόρο στους Ναρεντίνους για την ασφαλή τους διέλευση. Η Σερβία κατέρρευσε με τον θάνατο του Τζεέσθλαβου (960) και χωρίστηκε σε μικρότερα κρατίδια.
Η οριστική ήττα και διάλυση από τους Βενετούς
Η Δημοκρατία της Βενετίας σε συμμαχία με την επικυρίαρχο της Βυζαντινή αυτοκρατορία απέκτησε τον έλεγχο στις περιοχές της Δαλματικής Κροατίας (998). Η Κροατία ήταν διαιρεμένη, οι Ναρεντίνοι ήταν αυτόνομοι με συνεχείς επιδρομές μέσω της πειρατείας στους Βενετούς και τους συμμάχους τους. Οι υπόλοιπες Δαλματικές πόλεις που ήθελαν να απαλλαγούν από την δράση των Ναρεντίνων δήλωσαν συμμαχία με την Βενετία. Οι ενέργειες αυτές θα οδηγήσουν στην ήττα από τους Βενετούς και την διάλυση τους, τον 11ο αιώνα οι Ναρεντίνοι ήταν τμήμα του Κροατικού βασιλείου. Ο Δόγης Πιέτρο Β΄ Ορσεόλο αναζήτησε ειρήνη ανάμεσα σε Κροάτες και Ναρεντίνους (9 Μαίου 1000), ήθελε να λήξει ο Κροάτο-Βουλγαρικός πόλεμος ώστε να προστατεύσει το εμπόριο της Βενετίας στις Δαλματικές ακτές. Με έξι πλοία έκαψε χωρίς δυσκολία τις ανατολικές ακτές της Αδριατικής, μονάχα οι Ναρεντίνοι του αντιστάθηκαν οι οποίοι λεηλάτησαν αγαθά και 40 εμπόρους από το Ζαντάρ. Ο δόγης συνέλαβε 10 πλοία Νερεντίνων κοντά στο νησί Κάσα και μετέφερε θριαμβευτικά τα λάφυρα στο Σπλιτ. Οι Νερεντίνοι απεσταλμένοι ήρθαν και ζήτησαν απελευθέρωση των αιχμαλώτων, ο δόγης συμφώνησε μόνο αν οι αρχηγοί τους γονατίσουν μπροστά του, ζήτησε επίσης κατάργηση της φορολογίας και ελεύθερη διακίνηση των Βενετσιάνικων πλοίων στην Αδριατική Θάλασσα. Ο Πιέτρο Β΄ ελευθέρωσε όλους τους αιχμαλώτους εκτός από 6 Ναρεντίνους που τους κράτησε ομήρους, οι περισσότεροι Ναρεντίνοι υποτάχθηκαν. Οι κάτοικοι της Κόρτσουλας του κήρυξαν τον πόλεμο αλλά τελικά κατακτήθηκαν, το Λάστοβο που είχε την φήμη ότι ήταν ένα νησί παράδεισος για τους πειρατές εξακολουθούσε να αντιστέκεται. Ο Πιέτρο Β΄ διέταξε την εκκένωση της πρωτεύουσας του Λάστοβο, η αντίσταση εξακολουθούσε να υπάρχει αλλά τελικά το ισοπέδωσε.
Πηγές
Κατηγορία:Πρώην κράτη των Βαλκανίων Κατηγορία:Ιστορικές περιοχές Κατηγορία:Ιστορία της Δαλματίας Κατηγορία:Μεσαιωνικοί πειρατές
Γιόζεφ Άλλεν Χάινεκ
Ο Γιόζεφ `Αλλεν Χάινεκ (Josef Allen Hynek, 1 Μαΐου 1910 – 27 Απριλίου 1986), συνήθως απαντώμενος ως J. Allen Hynek, ήταν Αμερικανός καθηγητής της Αστρονομίας, γνωστός ως ο πρώτος και ένας από τους λίγους επαγγελματίες αστρονόμους που μελέτησαν το φαινόμενο των UFO. Αυτό έγινε αρχικά μετά από παράκληση της αμερικανικής κυβερνήσεως και της πολεμικής αεροπορίας, οπότε και συμμετείχε σε 3 διαδοχικά προγράμματα: Το Πρόγραμμα Σάιν (Project Sign, 1947–1949), το Πρόγραμμα Γκρατζ (Project Grudge, 1949–1952) και τέλος το Πρόγραμμα Κυανή Βίβλος (Project Blue Book, 1952 ως 1969). Στη συνέχεια, επί δεκαετίες διεξήγε τις δικές του ανεξάρτητες έρευνες σχετικά με τα UFO.
Απαρχές και σταδιοδρομία
Ο Χάινεκ γεννήθηκε στο Σικάγο από Τσέχους γονείς. Το 1931 πήρε πτυχίο από το Πανεπιστήμιο του Σικάγου και συνέχισε με μεταπτυχιακές σπουδές. Το 1935 ολοκλήρωσε το διδακτορικό του στην Αστροφυσική στο Αστεροσκοπείο Γιέρκς. Σχεδόν αμέσως διορίσθηκε στο Τμήμα Φυσικής και Αστρονομίας στο Πολιτειακό Πανεπιστήμιο του Οχάιο (1936). Εκεί ειδικεύθηκε στην αστρική εξέλιξη και στην ανίχνευση φασματοσκοπικώς διπλών αστέρων.
Κατά τον Β΄ Παγκόσμιο Πόλεμο ο Χάινεκ απασχολήθηκε στο Εργαστήριο Εφαρμοσμένης Φυσικής (Applied Physics Laboratory) του Πανεπιστημίου Johns Hopkins, όπου πήρε μέρος στην ανάπτυξη του ραδιοελεγχόμενου πυροσωλήνα προσεγγίσεως για το πολεμικό ναυτικό των ΗΠΑ.
Μετά τον πόλεμο ο Χάινεκ επέστρεψε στο Τμήμα Φυσικής και Αστρονομίας στο Πολιτειακό Πανεπιστήμιο του Οχάιο, όπου εκλέχθηκε καθηγητής πρώτης βαθμίδας το 1950.
Το 1956 ο Χάινεκ μετακόμισε στη Βοστώνη για να συνεργασθεί με τον Φρεντ Χουίπλ στο Αστροφυσικό Αστεροσκοπείο Σμιθσόνιαν. Εκεί ο Χάινεκ διεύθυνε ένα πρόγραμμα για τη μελλοντική παρακολούθηση στο διάστημα ενός αμερικανικού τεχνητού δορυφόρου, στα πλαίσια του Διεθνούς Γεωφυσικού `Ετους (1956-1957) με τη συμμετοχή 200 και πλέον ομάδων ερασιτεχνών σε όλο τον κόσμο (Operation Moonwatch) και 12 φωτογραφικών σταθμών εξοπλισμένων με τηλεσκόπια-κάμερες τύπου Σμιντ-Μπέικερ-Ναν. Μία ειδική κάμερα σχεδιάστηκε για τον σκοπό αυτό. Στη συνέχεια ο Χάινεκ επέστρεψε στη διδασκαλία, αυτή τη φορά στο Πανεπιστήμιο Νορθγουέστερν όπου διετέλεσε και πρόεδρος του Τμήματος Αστρονομίας το 1960.
Οικογένεια
Ο Χάινεκ ήταν έγγαμος με τη Μιμή Χάινεκ και ο γιος τους Τζόελ (Joel Hynek) είναι επικεφαλής τεχνικός κινηματογραφικών οπτικών εφέ, τιμημένος με βραβείο «Όσκαρ».
Αρχική ενασχόληση με τα ΑΤΙΑ (Πρόγραμμα «Κυανή Βίβλος»)
Ως αντίδραση στις πολλές αναφορές για «ιπτάμενους δίσκους», που αργότερα θα αποκαλούνταν με το επίσημο όνομα UFO (Unidentified Flying Objects, δηλαδή `Αγνωστης Ταυτότητας Ιπτάμενα Αντικείμενα), η Πολεμική Αεροπορία των ΗΠΑ άρχισε το Πρόγραμμα Σάιν (Project Sign, 1947–1949), που μεταλλάχθηκε στο Πρόγραμμα Γκρατζ (Project Grudge, 1949–1952) και τελικά στο Πρόγραμμα «Κυανή Βίβλος» το 1952. Ο Χάινεκ προσκλήθηκε από το Πρόγραμμα Σάιν ως επιστημονικός σύμβουλος για τη διερεύνηση των αναφορών ΑΤΙΑ: θα εξέταζε κάθε αναφορά ξεχωριστά και θα αποφάσιζε αν η περιγραφή που αυτή έδινε για το ΑΤΙΑ ταίριαζε με κάποιο γνωστό αστρονομικό αντικείμενο.
Την εποχή εκείνη ο Χάινεκ ήταν δύσπιστος ως προς τις μαρτυρίες για ΑΤΙΑ. Είχε τη γνώμη ότι οι μάρτυρες ήταν αναξιόπιστοι, ή έστω άνθρωποι που δεν μπορούσαν να αναγνωρίσουν τεχνητά ή φυσικά (αστρονομικά ή μετεωρολογικά) φαινόμενα στον ουρανό. Το 1948 είπε ότι «το όλο θέμα φαίνεται τελείως γελοίο» και το χαρακτήρισε μια «πρόσκαιρη μανία» (fad) που θα περνούσε σύντομα.
Κατά τα πρώτα χρόνια των μελετών του επί των ΑΤΙΑ ο Χάινεκ μπορεί να χαρακτηρισθεί ως «απομυθοποιητής» (debunker). Πίστευε ότι πάρα πολλά UFOs θα μπορούσαν να εξηγηθούν ως πεζά φαινόμενα που είχαν ερμηνευθεί λανθασμένα από έναν παρατηρητή. Ωστόσο, πέρα από τέτοιες μάλλον προφανείς περιπτώσεις, ο Χάινεκ συχνά ερμήνευσε πολύ διασταλτικά άλλες μαρτυρίες προσπαθώντας να εξηγήσει όσο το δυνατό περισσότερες αναφορές για ΑΤΙΑ. Στο βιβλίο του το 1977 παραδέχθηκε ότι απελάμβανε τον ρόλο του ως απομυθοποιητή για λογαριασμό της Πολεμικής Αεροπορίας. Σημείωσε όμως επίσης ότι η απομυθοποίηση ήταν αυτό που περίμενε από αυτόν και η Πολεμική Αεροπορία.
Τροποποίηση αντιλήψεων
Οι απόψεις του Χάινεκ για τα ΑΤΙΑ μεταβλήθηκαν αργά και βαθμιαία με την πάροδο του χρόνου. Μετά την εξέταση εκατοντάδων αναφορών ΑΤΙΑ επί δεκαετίες (κάποιες από τις οποίες είχαν γίνει από αξιόπιστους μάρτυρες, όπως αστρονόμους, πιλότους, αστυνομικούς και τεχνικούς του στρατού) ο Χάινεκ έφθασε στο συμπέρασμα ότι μερικές αναφορές αντιπροσώπευαν γνήσιες εμπειρικές παρατηρήσεις.
Μία άλλη τροποποίηση στις ιδέες του Χάινεκ για το θέμα σημειώθηκε μετά τη διεξαγωγή από αυτόν μιας ανεπίσημης δημοσκόπησης στους αστρονόμους συναδέλφους του στις αρχές της δεκαετίας του 1950. Ανάμεσα σε αυτούς που ρώτησε ήταν ο Κλάιντ Τόμπω, ο οποίος είχε ανακαλύψει τον Πλούτωνα. Από τους 44 αστρονόμους που ρώτησε οι 5 (πάνω από 11%) είχαν δει ιπτάμενα αντικείμενα που δεν μπορούσαν να ερμηνεύσουν με τη γνωστή σε αυτούς επιστήμη. Οι περισσότεροι από αυτούς τους αστρονόμους δεν είχαν μιλήσει για αυτές τις παρατηρήσεις για τον φόβο γελοιοποιήσεώς τους ή/και τον φόβο αρνητικών επιπτώσεων στη φήμη ή στη σταδιοδρομία τους (ο Τόμπω ήταν μία εξαίρεση ως προς αυτό, καθώς είχε ανοικτά συζητήσει τις παρατηρήσεις του κάποιων ΑΤΙΑ). Εκείνο που σημείωσε ο Χάινεκ ήταν ότι αυτό το 11% ήταν υψηλότερο ποσοστό από το ποσοστό του γενικού κοινού που, σύμφωνα με τις περισσότερες δημοσκοπήσεις, ισχυριζόταν ότι είχε δει ΑΤΙΑ. Προφανώς οι αστρονόμοι είχαν περισσότερες γνώσεις σχετικά με την παρατήρηση και την αξιολόγηση ουράνιων φαινομένων απ' ό,τι ο μέσος άνθρωπος, ώστε οι παρατηρήσεις τους ήταν πιο εντυπωσιακές. Ο Χάινεκ Hynek επηρεάσθηκε επίσης από αυτό που θεώρησε ως υπεροπτικά απορριπτική στάση πολλών επιστημόνων απέναντι στις αναφορές και μαρτυρίες για ΑΤΙΑ.
Η πρώτη ένδειξη για τη μεταβολή των αντιλήψεων του Χάινεκ σχετικά εμφανίζεται το 1953, όταν συνέγραψε ένα άρθρο για το τεύχος Απριλίου 1953 του επιστημονικού περιοδικού της Οπτικής Εταιρείας Αμερικής (The Journal of the Optical Society of America) με τίτλο «Ασυνήθιστα φαινόμενα στον αέρα» ("Unusual Aerial Phenomena"), το οποίο εμπεριείχε τη γνωστότερη ίσως δήλωση του Χάινεκ:
«Η γελοιοποίηση δεν αποτελεί μέρος της επιστημονικής μεθόδου και οι άνθρωποι δεν θα πρέπει να διδάσκονται πως αποτελεί. Η σταθερή ροή αναφορών που συχνά γίνονται από αξιόπιστους παρατηρητές εγείρει ζητήματα επιστημονικής υποχρεώσεως και ευθύνης. Μήπως υπάρχει... ...κάποιο, οποιοδήποτε, κατάλοιπο [σε αυτές τις αναφορές] που είναι άξιο επιστημονικής προσοχής; `Η, αν δεν υπάρχει, δεν υφίσταται μία υποχρέωση να ειπωθεί αυτό στο κοινό όχι με λεξιλόγιο ανοικτής γελοιοποιήσεως, αλλά με σοβαρότητα, ώστε να συμβαδίζουμε με την εμπιστοσύνη που το κοινό έχει προς την επιστήμη και τους επιστήμονες;» (η πλάγια γραμματοσειρά υπάρχει στο αρχικό κείμενο)
Το κομμάτι αυτό ήταν πολύ προσεκτικά διατυπωμένο: ο Hynek σε κανένα σημείο του άρθρου δεν δηλώνει ότι τα UFO είναι ένα φαινόμενο πέρα από τα συνηθισμένα. Ωστόσο είναι φανερό ότι, όποιες κι αν ήταν οι δικές του απόψεις, είχε αρχίσει να ενοχλείται από τον επιπόλαιο τρόπο με τον οποίο οι περισσότεροι επιστήμονες αντιμετώπιζαν τα ΑΤΙΑ.
Το 1953 ο Χάινεκ ήταν μέλος της Επιτροπής Ρόμπερτσον (Robertson Panel), η οποία κατέληξε στο συμπέρασμα ότι δεν υπήρχε τίποτα το ανώμαλο ή μυστηριώδες σχετικά με τα ΑΤΙΑ και ότι θα έπρεπε να αναληφθεί μία ενημερωτική εκστρατεία για την απομυθοποίηση του θέματος και τη μείωση του ενδιφέροντος του κοινού. Αργότερα ο Χάινεκ θα θρηνολογούσε ότι η Επιτροπή Ρόμπερτσον είχε συμβάλει στο να καταστούν τα ΑΤΙΑ ένα κακής φήμης πεδίο για την επιστημονική έρευνα.
Συνεχίζοντας τη μελέτη αναφορών ΑΤΙΑ ο Χάινεκ έφθασε στη διαπίστωση ότι μερικές παρέμεναν ανεξήγητες ακόμα και μετά από πολλή έρευνα. Κάποτε λέγεται ότι είπε: ''«Ως επιστήμονας πρέπει να έχω στο νου μου το παρελθόν. Πολύ συχνά έχει συμβεί ζητήματα μεγάλης αξίας για την επιστήμη να παραβλεφθούν επειδή το νέο φαινόμενο δεν ταίριαζε με την αποδεκτή επιστημονική αντίληψη της εποχής.»''
Σε μία συνέντευξη το 1985, όταν ρωτήθηκε τι προκάλεσε την τροποποίηση των απόψεών του, ο Χάινεκ αποκρίθηκε: ''«Δύο τινά, στην πραγματικότητα. Το ένα ήταν η τελείως αρνητική και ανένδοτη στάση της Πολεμικής Αεροπορίας. Αρνούνταν να δώσουν στα ΑΤΙΑ το δικαίωμα να υπάρξουν, ακόμα και αν περνοδιάβαιναν πάνω από το δρόμο μέρα μεσημέρι. Το καθετί έπρεπε να έχει μία εξήγηση. Εγώ άρχισα να δυσανασχετώ με αυτή τη συμπεριφορά, παρότι βασικά αισθανόμουν παρόμοια, επειδή σκεφτόμουν ότι δεν χειρίζονταν το ζήτημα με τον ορθό τρόπο. Δεν μπορείς να συμπεραίνεις ότι όλα είναι μαύρα οτιδήποτε και αν υπάρχει. Δεύτερον, η ποιότητα των μαρτύρων άρχισε να με απασχολεί. Αρκετές περιπτώσεις, για παράδειγμα, αναφέρονταν από πιλότους της πολεμικής αεροπορίας και γνώριζα ότι ήταν αρκετά καλά εκπαιδευμένοι. Τότε ήταν που πρωτοσκέφθηκα ότι ίσως και να υπάρχει κάτι σε όλα αυτά.»''
Ανεξάρτητα από τις δικές του προσωπικές απόψεις, ο Χάινεκ ακόμα στον δημόσιο λόγο του απηχούσε την επίσημη τελική γραμμή της «Κυανής Βίβλου»: Δεν υπάρχουν ΑΤΙΑ και οι αναφορές τους μπορούν να εξηγηθούν κατά μεγάλο μέρος ως λανθασμένες ταυτοποιήσεις.
Ο Χάινεκ παρέμεινε, αν και με πολύ λιγότερη συμμετοχή, στο Πρόγραμμα Γκρατζ. Στις αρχές του 1952 το Γκρατζ αντικαταστάθηκε με το Πρόγραμμα «Κυανή Βίβλος» (Project Blue Book) και ο Χάινεκ συνέχισε ως επιστημονικός σύμβουλος σε αυτό. Ο αξιωματικός της πολεμικής αεροπορίας Έντουαρντ Ρούππελτ (Edward J. Ruppelt, ο πρώτος διευθυντής της «Κυανής Βίβλου») τον είχε σε μεγάλη υπόληψη: ''«Ο Δρ. Χάινεκ υπήρξε ένας από τους πλέον εντυπωσιακούς επιστήμονες που γνώρισα όταν δούλευα στο πρόγραμμα των UFO - και συνάντησα πάρα πολλούς. Δεν έκανε δύο πράγματα που άλλοι έπρατταν: να σού δίνει την απάντηση πριν μάθει την ερώτηση και να αρχίζει αμέσως να σού εκθέτει τα επιτεύγματά του στο πεδίο της επιστήμης.»''
Παρά το ότι ο Χάινεκ πίστευε ότι ο Ρούππελτ ήταν ένας ικανός επικεφαλής που κατεύθυνε το Πρόγραμμα προς τη σωστή κατεύθυνση, ο Ρούππελτ παρέμεινε στη διεύθυνση της «Κυανής Βίβλου» μόνο για λίγα χρόνια. Ο Χάινεκ έχει επίσης δηλώσει ότι κατά τη γνώμη του μετά την αποχώρηση του Ρούππελτ το Πρόγραμμα «Κυανή Βίβλος» λίγο διέφερε από μια άσκηση δημόσιων σχέσεων και ότι ελάχιστη ή καθόλου έρευνα συνέχισε να γίνεται με χρήση της επιστημονικής μεθόδου.
Αλλαγή στη δημόσια στάση
Ο Χάινεκ άρχισε να διαφωνεί κατά περίπτωση και δημόσια με τα συμπεράσματα της «Κυανής Βίβλου». Μετά από 15 και πλέον χρόνια μελετών, στις αρχές της δεκαετίας του 1960, ο Κλαρκ γράφει ότι «Η μεταστροφή του Χάινεκ επί του θέματος των ΑΤΙΑ ήταν κοινό μυστικό» Πάντως μόνο μετά τη λήξη του προγράμματος μίλησε πιο ανοικτά για τη «μεταστροφή» του.
Σύμφωνα με δική του παραδοχή, ο μετριοπαθής Χάινεκ ήταν από τη φύση του προσεκτικός και συντηρητικός άνθρωπος. Διετύπωσε την εικασία ότι η προσωπικότητά του ήταν ένας παράγοντας που συνετέλεσε στο να τον κρατήσει η Πολεμική Αεροπορία ως σύμβουλο για πάνω από δύο δεκαετίες.
Μερικοί «ουφολόγοι» πίστευαν ότι ο Χάινεκ ήταν ανειλικρινής ή ακόμα και διπρόσωπος ως προς τη μεταστροφή αυτή. Ο φυσικός Τζέιμς Μακντόναλντ (Dr. James E. McDonald) π.χ. έγραψε στον Χάινεκ το 1970 επικρίνοντάς τον έντονα για τα ολισθήματά του και υποστηρίζοντας ότι οι επόμενες γενεές θα αξιολογούσαν τον πρώην ταγματάρχη των Πεζοναυτών Donald E. Keyhoe ως πιο αντικειμενικό, τίμιο και επιστημονικό ειδικό επί του θέματος.
Κατά την τελευταία φάση της «Κυανής Βίβλου» ο Χάινεκ άρχισε να μιλά ανοικτά για τις διαφωνίες και απογοητεύσεις του με την Πολεμική Αεροπορία. Ανάμεσα στις περιπτώσεις που διαφώνησε ανοιχτά ήταν η ευρείας δημοσιότητας καταδίωξη της Κομητείας Πόρτατζ (όπου αρκετοί αστυνομικοί κατεδίωξαν ένα ΑΤΙΑ επί μισή ώρα) και η υπόθεση Λόνι Ζαμόρα στο Νέο Μεξικό: ως το 2007 καμιά πλήρως ικανοποιητική εξήγηση δεν είχε δοθεί για τη δεύτερη. Ο Χάινεκ χαρακτήρισε την υπόθεση Ζαμόρα ως μια δυνητική «Στήλη της Ροζέτας» που ίσως να ξεδιάλυνε το μυστήριο των ΑΤΙΑ.
Στα τέλη Μαρτίου 1966 στο Μίτσιγκαν αναφέρθηκαν μαζικές εμφανίσεις ΑΤΙΑ επί δύο ημέρες και δόθηκε αρκετή δημοσιότητα. Μετά από εξέταση των αναφορών ο Χάινεκ έδωσε μία υπόθεση για ορισμένες από τις παρατηρήσεις: κάποιοι μάρτυρες από τους περίπου 100 συνολικά είχαν πιστέψει ότι εκπομπές από ελειογενές αέριο ήταν κάτι πιο θεαματικό. Στη συνέντευξη τύπου όπου είχε ανακοινώσει τα παραπάνω ο Χάινεκ τόνισε επανειλημμένα ότι το ελειογενές αέριο ήταν πιθανή εξήγηση μόνο για ένα μέρος των αναφορών ΑΤΙΑ του Μίτσιγκαν και ασφαλώς όχι για αναφορές ΑΤΙΑ γενικώς. Αλλά αυτές οι επισημάνσεις, προς μεγάλη απογοήτευση του Χάινεκ παραβλέφθηκαν και η φράση «ελειογενές αέριο» επαναλήφθηκαν άπειρες φορές σε σχέση με αναφορές για ΑΤΙΑ.
Στα τελευταία του χρόνια ο Χάινεκ υπήρξε επικριτικός ως προς τη δημοφιλή ερμηνεία ότι τα ΑΤΙΑ είχαν σχέση με εξωγήινους και άρχισε να εκφράζει τις αμφιβολίες του για θεωρίες που υποστήριζαν ότι τα ΑΤΙΑ είναι διαστημόπλοια από άλλους πλανήτες. Κατά δήλωσή του τον Οκτώβριο 1976: ''«Κατέληξα να υποστηρίζω όλο και λιγότερο την άποψη ότι τα ΑΤΙΑ είναι διαστημόπλοια από άλλους κόσμους. Υπάρχουν υπερβολικά πολλά στοιχεία ενάντια σε αυτή τη θεωρία. Για μένα φαίνεται γελοίο ότι υπερανεπτυγμένες ευφυίες θα ταξίδευαν τεράστιες αποστάσεις για να επιδίδονται σε σχετικώς ηλίθιες ενέργειες, όπως να σταματούν αυτοκίνητα, να συλλέγουν δείγματα εδάφους και να τρομάζουν ανθρώπους. Νομίζω ότι πρέπει να αρχίσουμε να επανεξετάζουμε τα υπάρχοντα δεδομένα. Πρέπει να αρχίσουμε να σκεφτόμαστε ότι προέρχονται από κάπου πιο κοντά»''
Στο Α΄ Διεθνές Συνέδριο ΑΤΙΑ το 1977 ο Χάινεκ αναφέρθηκε στο θέμα με ελαφρότητα, φέρνοντας την υπόθεση με το ελειογενές αέριο ως απόδειξη ότι ποτέ δεν υπήρξε ένας «πιστός» των UFO, όπως συμπέραιναν μερικοί, και τόνισε ότι ο ίδιος ως επιστήμονας δεν ήταν ποτέ ένας «πιστός» με την έννοια της αποδοχής γεγονότων ή φαινομένων με βάση την τυφλή πίστη.
Το Κέντρο Μελετών ΑΤΙΑ (CUFOS)
Ο Χάινεκ ίδρυσε το 1973 στο Έβανστον του Ιλλινόι και διεύθυνε το Κέντρο Μελετών ΑΤΙΑ (Center for UFO Studies, CUFOS). Το CUFOS, που σήμερα έχει την έδρα του στο Σικάγο, είναι ένα κέντρο που υπερμάχεται για την επιστημονική ανάλυση των υποθέσεων ΑΤΙΑ. Τα εκτεταμένα του αρχεία περιέχουν πολύτιμους φακέλους από ερευνητικές ομάδες πολιτών όπως το NICAP, μία από τις γνωστότερες και πιο αξιόπιστες ερευνητικές ομάδες για τα ΑΤΙΑ κατά την περίοδο 1950-1970.
Λόγος ενώπιον του ΟΗΕ
Τον Νοέμβριο του 1978 μία ανακοίνωση-δήλωση σχετικά με τα ΑΤΙΑ παρουσιάσθηκε από τον Χάινεκ, η οποία υπογραφόταν από τον ίδιο, τον δρα. Ζακ Φ. Βαλλέ και τον δρα. Claude Poher. Αυτή η ομιλία εκφωνήθηκε ενώπιον της Γενικής Συνόδου του Οργανισμού Ηνωμένων Εθνών. Ο σκοπός ήταν η σύσταση μιας κεντρικής αρχής των Ηνωμένων Εθνών για τα ΑΤΙΑ.
Υποθέσεις για την προέλευση των ΑΤΙΑ
Το 1973, στο ετήσιο συμπόσιο του MUFON («Αμοιβαίο Δίκτυο UFO») στο Έικρον του Οχάιο ο Χάινεκ άρχισε να εκφράζει τις αμφιβολίες του για την εξωγήινη υπόθεση. Ο τίτλος της ανακοινώσεώς του συνόψιζε το κύριο επιχείρημά του: «Η αμηχανία της αφθονίας». Ο Χάινεκ ήταν σε θέση να γνωρίζει ότι οι αναφορές για παρατηρήσεις ΑΤΙΑ ήταν πολύ περισσότερες από ό,τι αναφερόταν επίσημα στις στατιστικές της Κυανής Βίβλου. Και αυτό τον προβλημάτιζε. «Λίγες καλές θεάσεις ΑΤΙΑ τον χρόνο σε όλη τη Γη θα ενίσχυαν την εξωγήινη υπόθεση - αλλά πολλές χιλιάδες κάθε χρόνο; Από μακρινές περιοχές του διαστήματος; Και για ποιον σκοπό; Για να μας τρομάζουν σταματώντας τις μηχανές αυτοκινήτων και παρενοχλώντας ζώα, ή για να μας προβληματίζουν με τα φαινομενικά άσκοπα καραγκιοζιλίκια τους;».
Το 1975 σε μία ανακοίνωση στο Συμπόσιο του AIAA (Αμερικανικό Ινστιτούτο Αεροναυτικής και Αστροναυτικής) στο Λος Άντζελες ο Χάινεκ σημείωσε: «Εάν αντιτίθεστε, σας ζητώ να εξηγήσετε - ποσοτικά, όχι ποιοτικά - τα αναφερόμενα φαινόμενα αποϋλοποιήσεων και μεταβολών σχήματος, την αθόρυβη αιώρηση στο βαρυτικό πεδίο της Γης, επιταχύνσεις που (για μια κάπως υπολογίσιμη μάζα) απαιτούν πηγές ενέργειας πολύ πέρα από τις σημερινές ανθρώπινες δυνατότητες, ακόμα και τις θεωρητικές, τα πολύ γνωστά ΗΜ φαινόμενα, τις ψυχολογικές επιδράσεις σε ευφυείς μάρτυρες, ακόμα και τις εμφανιζόμενες ως τηλεπαθητικές επικοινωνίες.»
Το 1977, στο Α΄ Διεθνές Συνέδριο ΑΤΙΑ στο Σικάγο ο Χάινεκ παρουσίασε τις σκέψεις του στην ανακοίνωσή του με τίτλο «Τι πραγματικά πιστεύω για τα ΑΤΙΑ»: ''«Πιστεύω ότι ως σύνολο το φαινόμενο των ΑΤΙΑ είναι πραγματικό, αλλά αυτό δεν σημαίνει απαραίτητα ότι πρόκειται μόνο για ένα πράγμα. Πρέπει να αναρωτηθούμε αν η ποικιλομορφία των παρατηρούμενων ΑΤΙΑ... ...εκπηγάζει από την ίδια βασική πηγή, όπως τα καιρικά φαινόμενα, που προέρχονται όλα από την ατμόσφαιρα », ή αν διαφέρουν με τον ίδιο τρόπο «που μια νεροποντή διαφέρει από ένα μετέωρο, που με τη σειρά του διαφέρει από ένα καταιγισμό κοσμικής ακτίνας»''. Κατά τον Χάινεκ δεν πρέπει να ρωτάμε ποια υπόθεση μπορεί να ερμηνεύσει τα περισσότερα δεδομένα, αλλά ποια υπόθεση μπορεί να ερμηνεύσει τα πιο αινιγματικά δεδομένα.
«Υπάρχουν αρκετές ενδείξεις που συνηγορούν τόσο για την υπόθεση των εξωγήινων (ETI) όσο και για την υπόθεση των ευφυών όντων από άλλες διαστάσεις (EDI)» συνέχισε ο Χάινεκ. Ως στοιχεία υπέρ της πρώτης σημείωσε τις ανιχνεύσεις από ραντάρ ως καλές ενδείξεις ότι πρόκειται για κάτι το στερεό, όπως και τις περιπτώσεις με υλικά υπολείμματα. Προς υπεράσπιση της υποθέσεως των EDI (ExtraDimensional Intelligence), εκτός από την αποϋλοποίηση και υλοποίηση ανέφερε το φαινόμενο «πόλτεργκάιστ» που ανέφεραν μερικοί μάρτυρες μετά από μία στενή επαφή, τις φωτογραφίες ΑΤΙΑ που δεν είναι ορατά από τους μάρτυρες (κάποτε μόνο ένα καρέ), την αλλαγή μορφής μπροστά στα μάτια των μαρτύρων, το αινιγματικό ζήτημα της τηλεπαθητικής επικοινωνίας, το ότι σε στενές επαφές τρίτου τύπου τα πλάσματα εμφανίζονται εξοικειωμένα με τη γήινη βαρύτητα και ατμόσφαιρα, την αιώρηση αυτοκινήτων ή ανθρώπων, την εμφάνιση παραφυσικών ικανοτήτων σε κάποιους μάρτυρες μετά από μία επαφή. «Παρατηρούμε δύο εκφάνσεις ενός και του αυτού φαινομένου, ή μήπως δύο διακριτά σύνολα φαινομένων;» αναρωτήθηκε ο Χάινεκ.
Η ταινία Στενές επαφές τρίτου τύπου
Ο Χάινεκ επινόησε στο πρώτο βιβλίο του την κλίμακα των «στενών επαφών» (close encounter scale) για να ταξινομήσει καλύτερα τις διάφορες αναφορές ΑΤΙΑ και υπήρξε σύμβουλος της εταιρείας Columbia Pictures και του σκηνοθέτη Στίβεν Σπίλμπεργκ στη δημοφιλή κινηματογραφική ταινία του 1977 Στενές επαφές τρίτου τύπου, ενώ εμφανίζεται και στην ταινία σε μια σύντομη βωβή εμφάνιση (μετά την αποβίβαση των εξωγήινων από το μητρικό σκάφος στο τέλος της ταινίας, με γενειάδα και πίπα στο στόμα, να περπατά προς τα εμπρός για να δει το θέαμα).
Θάνατος
Ο Γιόζεφ `Αλλεν Χάινεκ απεβίωσε σε ηλικία 75 ετών, στις 27 Απριλίου 1986, από έναν κακοήθη όγκο του εγκεφάλου, στο νοσοκομείο του Σκότσντέιλ της Αριζόνα, αφήνοντας πίσω του τη σύζυγό του Μίμη.
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Αστροφυσικοί Κατηγορία:Αστρονόμοι του 20ού αιώνα
Γιώργος Πλίτσης
Ο Γιώργος Πλίτσης (Λάρισα, 10 Αυγούστου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.
Σε συλλογικό επίπεδο
Έκανε τα πρώτα του ποδοσφαιρικά βήματα με τη φανέλα της ΑΕΛ, με την οποία αγωνίστηκε συνολικά επί μία επταετία, το διάστημα μεταξύ 1980-1987. Κορυφαία του στιγμή στον θεσσαλικό σύλλογο υπήρξε η κατάκτηση του κυπέλλου Ελλάδας το 1985, επικρατώντας στον τελικό του ΠΑΟΚ 4-1.
Το 1987 μεταγράφηκε στον Ολυμπιακό, όπου παρέμεινε μόλις για μία περίοδο, καταγράφοντας 11 παρουσίες στο πρωτάθλημα. Επόμενος σταθμός του υπήρξε το 1988 ο Ηρακλής, με τον οποίο αγωνίστηκε επί μία οκταετία, μέχρι το 1996, συμπληρώνοντας 156 συμμετοχές στη μεγάλη κατηγορία και 318 συνολικά. Ακολούθησαν δύο ακόμη χρονιές σε μικρότερες κατηγορίες, με τη Λαμία και τον Απόλλωνα Λάρισας, με τη φανέλα του οποίου αποσύρθηκε από την ενεργό δράση το 1998, σε ηλικία 35 ετών.
Στην Εθνική Ελλάδας
Το ντεμπούτο του με την Ελλάδα πραγματοποιήθηκε στις 27 Οκτωβρίου 1982, σε ηλικία μόλις 19 ετών, στην εκτός έδρας φιλική αναμέτρηση στη Λευκωσία εναντίον της Κύπρου (1-1), όταν υπό τις οδηγίες του Χρήστου Αρχοντίδη αντικατέστησε στο δεύτερο ημίχρονο τον Νίκο Σαργκάνη. Με τη γαλανόλευκη φανέλα είχε συνολικά 20 συμμετοχές, την περίοδο 1982-1991.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ηρακλή Θεσσαλονίκης Κατηγορία:Τερματοφύλακες ποδοσφαιριστές
Αντιόχεια του Ταύρου
Η Αντιόχεια του Ταύρου, κατά τους ιστορικούς, ιδρύθηκε στους (νότιους) πρόποδες της οροσειράς του Ταύρου, τη δε θέση της πιθανολογούν παρά τη σημερινή πολίχνη Γκαζιαντέπ στην Κιλικία (Τουρκία).
Κατηγορία:Αρχαίες πόλεις της Κιλικίας Κατηγορία:Αντιόχεια
Σεμπέκο
Σεμπέκο (xebec) ονομάζονταν το ταχύπλοο σκάφος που χρησιμοποιούσαν οι πειρατές από τον 16ο αιώνα έως τον 19ο αιώνα.
Το Σεμπέκο μπορούσε να πλέει ακόμα και σε δυσμενείς καιρικές συνθήκες, ήταν ταχύτατο, και αποτελούσε το φόβο κάθε σκάφους της εποχής. Η ειδική κατασκευή των ιστίων του, του έδινε την δυνατότητα να ταξιδεύει υπό γωνία 38° προς την κατεύθυνση του ανέμου ενώ τα ιστιοφόρα της εποχής δεν μπορούσαν να ξεπεράσουν τις 60 ή 70 μοίρες.
Σύμφωνα με τον Τζωρτζ Χογκ, έφορο του Ναυτικού Μουσείου της Κορνουάλης, έμοιαζε «με την επιτάχυνση ενός αγωνιστικού αυτοκινήτου ή η ταχύτητα με την οποία κερδίζει ύψος ένα μαχητικό αεριωθούμενο». Αυτό έδινε σημαντικά πλεονεκτήματα στους πειρατές.
Η ταχύτητα αυτή οφειλόταν στον τρόπο με τον οποίο ήταν κατανεμημένα τα ιστία του, τρίγωνα και τετράγωνα πανιά, που τους έδινε την δυνατότητα να στρίβουν όλα μαζί. Οι Φίλιπ Γκούντι (σχεδιαστής ιστίων) και Γκρέιαμ Νίλσον (πρώην πλοίαρχος του Βασιλικού Ναυτικού) εξοπλίζοντας το TS Pelican με παρόμοια ιστία, κατόρθωσαν να πετύχουν ταχύτητα 10 κόμβων υπό γωνία 38 μοιρών και αντίθετα με τον άνεμο. μικρογραφία Το Σεμπέκο αντιστοιχούσε με το ελληνικό Μύστικο που αναδείχθηκε στη Βυζαντινή Αυτοκρατορία.
Εξωτερικοί σύνδεσμοι
Κατηγορία:Ιστιοφόρα
752 Σουλαμίτις
Η Σουλαμίτις (Sulamitis) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,112. Ανακαλύφθηκε το 1913 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από τη βιβλική μορφή Σουλαμίτιδα.
Φυσικά χαρακτηριστικά
Η μέση διάμετρος της Σουλαμίτιδος εκτιμάται σε 62,77 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0409. Η Σουλαμίτις περιστρέφεται γύρω από τον εαυτό της μία φορά κάθε 27 ώρες και 22 λεπτά, μία αργή περιστροφή για αστεροειδή.
Εξωτερικοί σύνδεσμοι
Σουλαμιτις
Η τρελή του Σαγιό
Θεατρικό έργο του γάλλου θεατρικού συγγραφέα Ζαν Ζιρωντού. Τίτλος πρωτοτύπου: La Folle de Chaillot. Γράφτηκε το 1943 και η πρώτη παράσταση έλαβε χώρα το 1945.
Το έργο περιστρέφεται γύρω από μια εκκεντρική Παριζιάνα και τον αγώνα της ενάντια στις μορφές εξουσίας που επηρεάζουν τη ζωή της.
Στην Ελλάδα το έχει ανεβάσει μεταξύ άλλων και το Εθνικό Θέατρο το 2013 και το 2014.
Σύνδεσμοι
Κατηγορία:Γαλλικά θεατρικά έργα
Υπνοφοβία
Η υπνοφοβία, γνωστή και ως κλινοφοβία , είναι ένας ασυνήθιστος φόβος για τον ύπνο. Συνήθως οφείλεται σε αίσθημα απώλειας ελέγχου, σε επαναλαβανόμενους εφιάλτες ,σε παράλυση ύπνου και άλλους παρόμοιους παράγοντες που συνδέουν τον ύπνο του ατόμου με δυσάρεστα βιώματα. Η υπνοφοβία, όπως και οι άλλες φοβίες, προκαλούν έναν φόβο αρκετά έντονο ώστε να επηρέασει την καθημερινότητα, τις καθημερινές δραστηριότητες και την γενικότερη ευημερία ενός ατόμου.
Συμπτώματα
Ο ύπνος αποτελεί έναν στοιχειώδη παράγοντα για την καλή υγεία του ανθρώπου. Ωστόσο, για τους πάσχοντες από υπνοφοβία, ακόμα και η σκέψη του ύπνου δύναται να προκαλέσει δυσφορία. Τα συμπτώματα της υπνοφοβίας μπορούν να είναι τόσο σωματικά όσο και ψυχικά. Ορισμένα από αυτά είναι:
Η απόλυτη αποφυγή του ύπνου δεν είναι δυνατή. Οι χρόνιοι πάσχοντες από υπνοφοβία πιθανότατα κοιμούνται για ένα ορισμένο χρονικό διάστημα τα περισσότερα βράδια. Ωστόσο, ο συγκεκριμένος ύπνος δεν κρίνεται ιδιαίτερα ευεργετικός. Οι πάσχοντες ξυπνούν συχνά και συνήθως δεν έχουν την δυνατότητα να κοιμηθούν ξανά.
Άλλα σημάδια της υπνοφοβίας σχετίζονται με ορισμένους περισπασμούς που δημιουργούν οι ασθενείς προκειμένου να στρέψουν την προσοχή τους μακριά από την ανησυχία τους για τον ύπνο. Για παράδειγμα, πολλοί πάσχοντες αφήνουν αναμένα τα φώτα και την τηλεόραση ή ακούν μουσική. Ακόμα, ορισμένοι στρέφονται σε ουσίες, όπως το αλκοόλ, αποσκοπώντας στην καταπολέμηση του φόβου τους.
Αίτια
Οι γενεσιουργοί παράγοντες που συντείνουν στην υπνοφοβία δεν είναι ακόμα πλήρως γνωστοί στην επιστημονική κοινότητα .Η υπνοφοβία δημιουργείται από το ασυνείδητο ως προστατευτικός μηχανισμός. Πολλοί από τους πάσχοντες αποδίδουν την συγκεκριμένη φοβία σε επαναλαμβανόμενους εφιάλτες ή σε παράλυση ύπνου. Επίσης, η υπνοφοβία μπορεί να αντανακλά μία υποκείμενη καταθλιπτική διαταραχή ή ακόμα και μία διαταραχή άγχους. Μπορεί επίσης να προκληθεί από μία τραυματική εμπειρία του πάσχοντα π.χ. μία φυσική καταστροφή ή ένα αυτοκινητιστικό δυστύχημα που βίωσε. Επιπλέον, ένας ασθενής ενδεχομένως να κοιμήθηκε κατά την διάρκεια ενός επιβλαβούς για εκείνον γεγονότος π.χ. μία φωτιά στην οικία του. Παράλληλα με την ανησυχία ότι κατά την διάρκεια του ύπνου τους κινδυνεύουν απο ορισμένους παράγοντες όπως μία φωτιά ή μία διάρρηξη, αρκετοί πάσχοντες αισθάνονται φόβο αναφορικά με το ενδεχόμενο του θανάτου τους κατά την διάρκεια του ύπνου. Η παραπάνω περίπτωση δύναται να οδηγήσει σε επιθυμία παντελούς αποφυγής του ύπνου. Είναι ακόμα πιθανόν ένας πάσχοντας να μην γνωρίζει την αιτία της υπνοφοβίας του. Πολλές φοβίες δημιουργούνται κατά την περίοδο της παιδικής ηλικίας του ατόμου με απόρροια να μην θυμάται ακριβώς ο ασθενής το πώς και το γιατί ξεκίνησε η φοβία του.
Παράγοντες κινδύνου
Τα άτομα τα οποία έχουν κοντινά συγγενικά πρόσωπα με φοβίες ή οικογενειακό ιστορικό διαταραχών άγχους έχουν περισσότερες πιθανότητες να αναπτύξουν μία φοβία. Μία διαταραχή ύπνου ενδέχεται και εκείνη με την σειρά της να απορρεύσει στην υπνοφοβία. Επιπλέον, αν ένα άτομο πάσχει από κάποια σοβαρή ιατρική πάθηση, η οποία δύναται να οδηγήσει σε θάνατο, ενδεχομένως ο φόβος σχετικά με την αποβίωση του ατόμου στον ύπνο του να είναι αρκετά έντονος, με αυτό να έχει ως απότοκο ο ασθενής να αναπτύξει υπνοφοβία.
Διάγνωση
Σύμφωνα με την έρευνα του CDC ,που διεξήθχησε το 2011 στις ΗΠΑ, 50-70 εκατομμύρια ενήλικες πάσχουν από διαταραχές ύπνου. Παράλληλα, σύφωνα με την American Sleep Association το 30% των ενηλίκων έχουν υπάρξει πάσχοντες αϋπνίας, μία μορφή της οποίας παρουσιάζουν πολλοί ασθενείς της υπνοφοβίας. Συνήθως, οι φοβίες και οι διαταραχές διαγιγνώσκονται όταν το άγχος και ο φόβος που προκαλούν δυσχεραίνει και επηρεάζει την καθημερινότητα των ανθρώπων που πάσχουν από αυτές, Μπορεί κάποιος να διαγνωσθεί με υπνοφοβία όταν ο φόβος του για τον ύπνο:
Θεραπεία
Σε πολλές περιπτώσεις οι φοβίες δεν απαιτούν θεραπεία καθώς είναι εύκολο να αποφευχθεί το αντικείμενο της φοβίας από τον πάσχοντα. Όμως, η απώλεια ύπνου ενδέχεται να έχει ιδιαιτέρως βλαβερές συνέπειες τόσο στην σωματική όσο και στην ψυχική υγεία του ατόμου. Για τον λόγο αυτό, προτείνεται θεραπεία για οποιαδήποτε διαταραχή στερεί από το άτομο ώρες ύπνου. Η συζήτηση με έναν ειδικό επί του θέματος θεραπευτή, δύναται να συνεισφέρει στον εντοπισμό των βαθύτερων αιτίων της φοβίας και τον σχεδιασμό στρατηγικής για την καταπολέμηση των συμπτωμάτων. Παραλάλληλα, θα προταθεί στον πάσχοντα η κατάλληλη μορφή θεραπείας για να αντιμετωπίσει την φοβία του. Υπάρχουν 4 βασικά είδη θεραπείας.
Θεραπεία έκθεσης
Η θεραπεία έκθεσης (Exposure Therapy) αποτελεί μία τεκμηριωμένη θεραπεία που συνεισφέρει στην αντιμετώπιση των φοβιών των ανθρώπων σταδιακά και με ασφάλεια. Για παράδειγμα, ο πάσχοντας μπορεί να επιχειρήσει να κοιμηθεί για ένα σύντομο χρονικό διάστημα υπό την παρουσία κάποιου ειδικού τον οποίο εμπιστεύεται ή ακόμα και κάποιου αγαπημένου του προσώπου προκειμένου να αισθανθεί ασφάλεια. Σταδιακά, αυτή η εξοικείωση με τον ύπνο θα οδηγήσει τον άτομο στην επίτευξη φυσιολογικών ύπνων κατά την διάρκεια της νύχτας. Παράλληλα, ο θεραπευτής θα επιδιώξει μια διαδικασία ιεράρχισης των σχετιζόμενων με τον ύπνο φοβιών του ασθενή από την πιο ήπια μέχρι την πιο καθηλωτική.
Γνωσιακή-Συμπεριφορική θεραπεία (CBT)
Η γνωσιακή συμπεριφορική θεραπεία (Cognitive-Behavioral Therapy) είναι μία γνωστή θεραπεία που λειτουργεί με την υπόθεση ότι οι σκέψεις, τα συναισθήματα και οι συμπεριφορές είναι αλληλένδετα. Ιδανικά, μαθαίνοντας το άτομο να ελέγχει και να αλλάζει τις αρνητικές του σκέψεις αναφορικά με τον ύπνο, θα καταφέρει να μειώσει τα ανεπιθύμητα συμπτώματα τα οποία βιώνει προτού κοιμηθεί. Χρησιμοποιώντας την μέθοδο της CBT, ο θαραπευτής πιθανόν να προτείνει στον πάσχοντα:
Απευαισθητοποίηση και επανεπεξεργασία κινήσεων των ματιών (EMDR)
Η θεραπεία EMDR(Eye Movement Desensitization and Reprocessing) είναι μία εκπαιδευτική προσέγγιση για την θεραπεία ψυχικού τραύματος. Λόγω του ότι πολλοί πάσχοντες από υπνοφοβία πληρούν τα κριτήρια για διαταραχή μετατραυματικού στρες (PTSD), η συγκεκριμένη μέθοδος δύναται να τους βοηθήσει στην μείωση της σοβαροτητας των συμπτωμάτων τους. Ο θεραπευτής βοηθάει τους ασθενείς να προσδιορίσουν τον στόχο τους (τις οδυνηρές αναμνήσεις) και τους ενθαρρύνει να τις μοιραστούν. Παράλληλα, θα επιδοθούν σε μια σειρά από [https://anxietyreleaseapp.com/what-is-bilateral-stimulation/#:~:text=What%20is%20Bilateral,development%20of%20EMDR. αμφίπλευρα αισθητηριακά ερεθίσματα]. Με την πάροδο του χρόνου, αυτή η διαδικασία βοηθά τους ασθενείς να απευαισθητοποιηθούν και να καταπολεμήσουν τις τραυματικές τους εμπειρίες.
Φαρμακευτική αγωγή
Συνηθισμένα φάρμακα για τον ύπνο είναι:
Μπορούν επίσης να συνταγογραφηθούν ψυχιατρικά φάρμακα όπως τα αντικαταθλιπτικά (Prozac, Lexapro, Zoloft) ή φάρμακα κατά του άγχους (Klonopin ή Xanax). Αν και τα συγκεκριμένα φάρμακα δεν δρουν άμεσα κατά των συμπτωμάτων της υπνοφοβίας, μπορούν να μειώσουν τα συμπτώματα που ενδεχομένως να επιδεινώνουν τα προβλήματα ύπνου. Η συνταγογράφηση θα εξαρτηθεί από το είδος της κατάστασης του ύπνου του ασθενή, τυχόν συννοσηρικές παθήσεις του(κατάθλιψη, άγχος, αϋπνία, κ.λπ.) και το ιστορικό των φαρμάκων που έχει χρησιμοποιήσει.
Παραπομπές
Κατηγορία:Διαταραχές του ύπνου Κατηγορία:Φοβίες
Σαπφώ
thumb|right|350px|«Τον καιρό της Σαπφούς», έργο του Τζον Γουίλιαμ Γκόντγουαρντ, Μουσείο J. Paul Getty (1904). Η Σαπφώ (αιολική διάλεκτος: Ψάπφω ή Ψάπφα, αποκαλούμενη και Σαπφώ η Λεσβία εκ του τόπου καταγωγής της) (~ 630 π.Χ. - 570 π.Χ.), ήταν Ελληνίδα λυρική ποιήτρια από τη Λέσβο, ιδιαίτερα γνωστή από την αρχαιότητα μέχρι σήμερα για το ποιητικό της έργο. Με το όνομά της στην σύγχρονη εποχή έχει συνδεθεί και ο λεσβιακός έρωτας.
Η ζωή της
Για τη ζωή της λίγα πράγματα είναι γνωστά. Είναι πιθανό ότι γεννήθηκε στην Ερεσό της Λέσβου. Ήταν σύγχρονη του Αλκαίου και του Πιττακού. Πατέρας της αναφέρεται ο Σκαμανδρώνυμος και μητέρα της η Κλεΐς. Είχε επίσης τρεις αδελφούς, τον Λάριχο, τον Χάραξο και τον Ευρύγιο.
Ο φιλόσοφος Μάξιμος ο Τύριος (β΄ μισό του 2ου μ.Χ. αι.), την περιγράφει ως μικρόσωμη και μελαχρινή («μικρά και μέλαινα»). Σύμφωνα με το βυζαντινό λεξικό Σούδα, πιθανότατα παντρεύτηκε έναν πλούσιο από την Άνδρο, τον Κερκύλα, με τον οποίο απέκτησε μια κόρη, που ονομάστηκε Κλεΐδα σύμφωνα με το έθιμο της εποχής. Λόγω πολιτικών αναταραχών στη Λέσβο που οδήγησαν την αριστοκρατία του νησιού σε εξορία από την πρωτεύουσα Μυτιλήνη, η Σαπφώ κατέφυγε προσωρινά στη Σικελία. Αργότερα, μετά την κατάλυση της τυραννίας, επί Πιττακού του Μυτιληναίου, γύρισε στη Μυτιλήνη, συγκέντρωσε γύρω της νεαρές όμορφες φίλες από την αριστοκρατία του νησιού και των μικρασιατικών πόλεων, για να τους διδάξει τις τέχνες της μουσικής και της ποίησης, στην υπηρεσία της Αφροδίτης και των Μουσών. Αυτή η σχέση, που ήταν εμπνευσμένη από θρησκευτικές ιδέες, δεν ήταν κάτι που έκανε πρώτη η Σαπφώ. Μαρτυρείται ότι και άλλες γυναίκες της εποχής διατηρούσαν τέτοιου είδους ωδεία. Όμως η σχέση της Σαπφούς με τις μαθήτριές της θεωρήθηκε αργότερα απρεπής, επειδή είχε και ερωτικές διαστάσεις και γι' αυτό έμεινε στην ιστορία ως «λεσβιακός έρως».
Ένας μεταγενέστερος θρύλος λέει ότι η Σαπφώ, λόγω του ανεκπλήρωτου έρωτά της για τον όμορφο νέο Φάωνα, που την απέρριψε και την εγκατέλειψε, έπεσε από τα βράχια της Λευκάδας στη θάλασσα. Δεν είναι όμως γνωστό, αν υπήρξε καν πρόσωπο με αυτό το όνομα ή αν πρόκειται για θρύλο. Πιθανότατα πρόκειται για παρερμηνεία κάποιου ποιήματός της, όπου η Σαπφώ εξυμνεί την ομορφιά του Φάωνα, ακόλουθου της Αφροδίτης.
Σεξουαλικότητα
Μεταξύ των σύγχρονων μελετητών, η σεξουαλικότητα της Σαπφούς εξακολουθεί να συζητείται - ο André Lardinois το περιέγραψε ως το "Μεγάλο Σαπφικό Ερώτημα". Πρόωροι μεταφραστές της Σαπφούς ασκούσαν λογοκρισία για την ομοφυλοφιλική της φύση και την μετέτρεπαν σε ετεροφυλοφιλική. Η μετάφραση του Ambrose Philips το 1711 «Ωδή στην Αφροδίτη» απεικόνισε το αντικείμενο του πόθου της Σαπφούς ως αρσενικό, μια ανάγνωση που συνέχισε από σχεδόν κάθε άλλο μεταφραστή του ποιήματος μέχρι τον εικοστό αιώνα,, ενώ το 1781 ο Alessandro Verri ερμηνεύει ότι το θραύσμα 31 είναι για την αγάπη της για τον Φάωνα. Μέχρι το 1970 όπου θα υποστηριζόταν ότι το ίδιο ποίημα περιείχε "απόδειξη λεσβιακής φύσης [της Σαπφούς]".
Σήμερα, είναι γενικά αποδεκτό ότι η ποίηση της Σαπφούς απεικονίζει ομοερωτικά συναισθήματα: όπως το επισημαίνει η Sandra Boehringer, τα έργα της "γιορτάζουν τον έρωτα μεταξύ γυναικών".
Η γνώμη των αρχαίων για τη Σαπφώ
Η Σαπφώ θεωρείται με την ποίησή της, που ήταν γραμμένη στην αιολική διάλεκτο, ως η σημαντικότερη λυρική ποιήτρια της αρχαιότητας. Ο Πλάτων την ονομάζει «σοφή» και «δέκατη Μούσα», ο Ανακρέων «ηδυμελή», ο Λουκιανός «μελιxρόν αύχημα Λεσβίων» οι Ιουλιανός και Αντίπατρος «θηλυκό Όμηρο» και «τιμή Λεσβίων γυναικών», ενώ ο Στράβων «θαυμαστόν τέρας». Ο Οράτιος στη 2η ωδή του μας λέει ότι ακόμα και οι νεκροί στον κάτω κόσμο ακούν τα τραγούδια της με θαυμασμό σε ιερή σιγή.
Μετά τον θάνατό της στην πατρίδα της Λέσβο έκοψαν νόμισμα με τη μορφή της. Στις Συρακούσες και στην Πέργαμο στήθηκαν αγάλματά της, ενώ στις Συρακούσες κατασκευάστηκε και ένα κενοτάφιο σε ανάμνησή της.
Σε μεταγενέστερη όμως εποχή, οι Αττικοί κωμωδιογράφοι τη δυσφήμησαν για ομοφυλοφιλικές τάσεις (εξ ου και ο όρος λεσβία). Αφορμή για τις φήμες υπήρξε πιθανόν το ότι η Σαπφώ εκδήλωνε έντονο συναισθηματισμό προς τις μαθήτριές της. Μολονότι κανένας από τους συγγραφείς δεν αναφέρει κάτι σχετικό μέχρι την εποχή του Αριστοτέλη, οι κρίσεις αυτές για τη Σαπφώ επικράτησαν. Μάλιστα αναφέρεται ότι η Σαπφώ είχε ερωτευθεί την Ατθίδα, την Τελέσιππα και τη Μεγάρα. Σύγχρονοί μας μελετητές εκφράζουν αμφιβολίες για το αν η Σαπφώ ήταν όντως λεσβία.
Απήχηση στα μεταγενέστερα χρόνια
Καθώς τον έβδομο αιώνα μ.Χ. τα ποιήματα της Σαπφούς εξακολουθούσαν ακόμη να διαβάζονται στην Αίγυπτο και αργότερα στην εποχή των Κομνηνών η Πατριαρχική Σχολή περιελάμβανε στην ύλη της ποιητές όπως η Σαπφώ και ο Πίνδαρος, μάλλον δεν υπήρξε κάποια επίσημη επιβολή λογοκρισίας από την Χριστιανική Εκκλησία. Είναι όμως πιθανό, πολλά από τα έργα της να χάθηκαν λόγω της μη αντιγραφής τους, εξαιτίας της χαμηλής ζήτησης που ίσως είχαν μετά την επικράτηση του Χριστιανισμού και στα πλαίσια μιας πιο αυστηρής άποψης για την ηθική. Ο επίσης Μυτιληνιός σύγχρονος ποιητής Οδυσσέας Ελύτης την περιέγραψε σαν μια «μακρινή εξαδέλφη» του με την οποία μεγάλωσαν παίζοντας «στους ίδιους κήπους, γύρω από τις ίδιες ροδιές, πάνω απ' τις ίδιες στέρνες» και της αφιέρωσε ένα από τα μικρά του έψιλον. Το 1986 κυκλοφόρησε στην Ελλάδα ο δίσκος «Σαπφώ» σε μουσική του Σπύρου Βλασσόπουλου και παραγωγή του Διονύση Σαββόπουλου, με μελοποιήσεις 12 ποιημάτων της Σαπφούς σε μετάφραση του Σωτήρη Κακίση, και ερμηνεία της Αλέκας Κανελλίδου.
Έργα
Η Σαπφώ έγραψε ερωτικά ποιήματα, ύμνους στους θεούς και επιθαλάμια (τραγούδια του γάμου). Η ποίησή της δονείται από αυθορμητισμό και έντονα αισθήματα. Αρκετοί από τους στίχους της μαρτυρούν έντονο ερωτισμό και λυρισμό. Από τα ποιήματά της, που συνέλεξαν οι Αλεξανδρινοί και δημοσίευσαν σε βιβλία, τα πιο διάσημα ήταν οι Ύμνοι και τα Επιθαλάμια. Ίσως κανένας άλλος λογοτέχνης δεν μπορεί να συγκριθεί με τη Σαπφώ στην ομορφιά της σκέψης, στον μελωδικό της στίχο και στην ένταση των αισθημάτων της. Εκτός από μικρά αποσπάσματα, έχουν διασωθεί ολόκληρα μόνο ένας Ύμνος στην Αφροδίτη («Ποικιλόθρον' αθάνατ' Αφρόδιτα»), η Ωδή «Ότωι τις έραται» και ένα αναφερόμενο στο μύθο της Ηούς (Αυγής) και του Τιθωνού, που ανακαλύφθηκε από αποκατάσταση παπύρου της Οξυρρύγχου και εκδόθηκε το 2005. Αυτά υπάρχουν μεταφρασμένα στις περισσότερες ευρωπαϊκές γλώσσες.
Τρία επιγράμματα με το όνομα της Σαπφούς, από τον Στέφανο του Μελέαγρου, υπάρχουν στην Παλατινή Ανθολογία, εντονότατα αμφισβητούμενα (VI 269, VII 489, VII 505).